לשניהם יש זקן, כובע שחור ואמירות נגד שוויון לנשים, אבל המועמד לרב הראשי הרב יעקב אריאל והרב של צפת הרב שמואל אליהו אינם אותו אדם
בחדשות ערוץ 2 (21.4.13) הובאו ציטוטים של הרב יעקב אריאל, המבקש להיות מועמד לתפקיד הרב הראשי לישראל, שבהם יצא נגד כהונת נשים בתפקידי שלטון בכירים. האיש בתמונה שליוותה את הטקסט גם הוא רב, וגם הוא אמר דברים בעייתיים על נשים, כמו "חלק מהמהפכה במעמד האשה שקרתה בשנים האחרונות הוא שהאשה הפכה להיות גבר, ומנסה לחקות אותו ולקחת על עצמה תפקידים הן בעולם התורני והן בעולם הכלכלי, זו טעות ונוגד את הטבע" (ערוץ 7, 27.12.12). אולם זה אינו אריאל, אלא הרב שמואל אליהו, רבה של העיר צפת.  תודה, שאריות ברשת.